Legal Document

Category: 800

Text:
22. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 940 της 18/22 Δεκ. 1978 (ΦΕΚ Α’ 231) Περί τροποποιήσεως της διοικητικής διαρθρώσεως της Ελληνικής Επιτροπής Ατομικής Ενεργείας. Έχοντες υπ’ όψει: α)Τας διατάξεις του Α.Ν. 451/1968 "περί αναδιοργανώσεως της Ελληνικής Επιτροπής Ατομικής Ενεργείας". β)Τας διατάξεις του Ν.Δ. 691/1970 "περί συμπληρώσεως των διατάξεων του Α.Ν. 451/1968 "περί αναδιοργανώσεως της Ελληνικής Επιτροπής Ατομικής Ενεργείας". γ)Την διάταξιν του άρθρ. 5 του Π.Δ. 648/1977 "περί μεταφοράς Υπηρεσιών τινων και αρμοδιοτήτων εις το Υπουργείον Συντονισμού". δ)Τας διατάξεις του Νόμ. 706/77 "περί προωθήσεως της Επιστημονικής Ερεύνης και της Τεχνολογίας". ε)Την υπ’ αριθ. 5/9.1.1978 απόφασιν της Επιτροπής Επιστημονικής Ερεύνης και Τεχνολογίας. ς)Την υπ’ αριθ. 1081/1978 γνωμοδότησιν του Συμβουλίου της Επικρατείας, προτάσει του Πρωθυπουργού και του Υπουργού Συντονισμού, απεφασίσαμεν: Διάρθρωσις Άρθρ.1.-Δια την διεκπεραίωσιν του κατά νόμον έργου της, η Ελληνική Επιτροπή Ατομικής Ενεργείας (ΕΕΑΕ) διαρθρούται ως κάτωθι: α)Γραμματεία του Συμβουλίου Διοικήσεως. β)Κέντρον Πυρηνικών Ερευνών "Δημόκριτος" (ΚΠΕ "Δ"). γ)Υπηρεσία Κανονισμών και Ελέγχου Πυρηνικών Εγκαταστάσεων (ΥΚΕΠΕ). δ)Υπηρεσία Διοικητικής και Τεχνικής Μερίμνης (ΥΔΙΤΕΜ). Αρμοδιότητες Άρθρ.2.-1.Η Γραμματεία του Συμβουλίου Διοικήσεως επιμελείται της γραμματειακής εξυπηρετήσεως του Συμβουλίου Διοικήσεως και του Προέδρου αυτού και διευκολύνει την εν τη εκπληρώσει των καθηκόντων των επικοινωνίαν αυτών μετά των υπηρεσιακών παραγόντων και του κοινού. 2.Το Κέντρον Πυρηνικών Ερευνών "Δημόκριτος" (ΚΠΕ "Δ") είναι αρμόδιον δια την ανάληψιν και διεξαγωγήν έργων επιστημονικής ερεύνης εν γένει, ήτοι βασικής, εφηρμοσμένης, αναπτύξεως και δοκιμαστικής εφαρμογής ως και δια την εξειδίκευσιν και επιμόρφωσιν επιστημόνων, επί αντικειμένων ενδιαφέρφοντος της ΕΕΑΕ. Εις το ΚΠΕ "Δ" υπάγονται άπασαι αι ομάδες εξ επιστημονικού, βοηθητικού και τεχνικού προσωπικού, αι ασχολούμεναι με ερευνητικά έργα, ως και άπαντα τα ερευνητικά εργαστήρια και ο ερευνητικός εξοπλισμός της ΕΕΑΕ. 3.Η Υπηρεσία Κανονισμών και Ελέγχου Πυρηνικών Εγκαταστάσεων (ΥΚΕΠΕ) είναι αρμοδία: α)Δια την διεκπεραίωσιν πάσης εκ του νόμου απορρεούσης υποχρεώσεως της ΕΕΑΕ περί τους όρους ιδρύσεως και λειτουργίας πυρηνικών εγκαταστάσεων εις την χώραν και περί τον έλεγχον της ασφαλείας αυτών. Ειδικώτερον, εις τας αρμοδιότητας της ΥΚΕΠΕ περιλαμβάνονται: (1)Η επεξεργασία και διατύπωσις οδηγιών και κανονισμών, και η εξέτασις και αξιολόγησις  αιτήσεων, προς παροχήν πάσης φύσεως αδειών περί την ίδρυσιν και λειτουργίαν πυρηνικών εγκαταστάσεων εις την χώραν. (2)Η διατύπωσις των μέτρων ασφαλείας, άτινα δέον να λαμβάνωνται κατά την κατασκευήν και λειτουργίαν πυρηνικών εγκαταστάσεων εις την χώραν, και η παρακολούθησις της εφαρμογής αυτών. (3)Η παρακολούθησις των διεθνών εξελίξεων περί την ασφάλειαν και λειτουργίαν πυρηνικών εγκαταστάσεων. (4)Η συλλογή και τήρησις στοιχείων και η έρευνα και μελέτη των αποτελεσμάτων εφαρμογής των κανόνων ασφαλείας και προστασίας κατά την λειτουργίαν των εν τη χώρα πυρηνικών εγκαταστάσεων. (5)Η διατύπωσις και παρακολούθησις ερευνητικών προγραμμάτων, σχετικών με την ασφάλειαν πυρηνικών εγκαταστάσεων, των οποίων η εκτέλεσις αναλαμβάνεται υπό του ΚΠΕ "Δ" ή ανατίθεται, εκτός της ΕΕΑΕ. (6)Η ενημέρωσις του κοινού περί τα πυρηνικά θέματα βάσει προγράμματος εγκρινομένου υπό του Συμβουλίου Διοικήσεως. β)Δια την παρακολούθησιν της εφαρμογής των υπό του Υπουργού Βιομηχανίας καθοριζομένων, κατά περίπτωση, μέτρων ασφαλείας, κατά την κατασκευήν, ανέγερσιν και λειτουργίαν πυρηνικών  (Αντί για τη σελ. 832, 105) Σελ. 832,105(α) Τεύχος Ε91-Σελ. 43 750 Επιτροπή Ατομικής Ενέργειας 31.Ι.ν.21-22 εγκαταστάσεων εις την χώραν, οριζομένης, της ΥΚ ΕΠΕ προς τούτο, ως αρμόδιον κρατικόν όργανον κατά το άρθρ. 1 του Ν.Δ. 854/1971. 4.Η Υπηρεσία Διοικητικής και Τεχνικής Μερίμνης (ΥΔΙΤΕΜ) είναι αρμοδία δια την διοικητικήν, Οικονομικήν και τεχνικήν εξυπηρέτησιν απασών των υπό την ΕΕΑΕ λειτουργουσών Υπηρεσιών, ως και δια την παροχήν υπηρεσιών προς τρίτους. Ειδικώτερον εις τας αρμοδιότητας της ΥΔΙΤΕΜ περιλαμβάνονται: α)Η μέριμνα δια την εξυπηρέτησιν απασών των υπό την ΕΕΑΕ Υπηρεσιών εις ανάγκας ηλεκτρονικού υπολογιστού. β)Η διάθεσις ραδιενεργών ουσιών εις την χώραν. γ)Η συνεργασία μετ’ άλλων αρμοδίων φορέων δια θέματα προστασίας της χώρας εξ ιοντιζουσών ακτινοβολιών. Προϊστάμενοι των Υπηρεσιών Άρθρ.3.-1.Προϊστάμενος του ΚΠΕ "Δ" είναι ο υπό του άρθρ. 12 του Α.Ν. 451/1968 προβλεπόμενος Επιστημονικός Διευθυντής. 2.Εις την ΕΕΑΕ συνιστώνται 2 θέσεις Προϊσταμένων, αντιστοίχως, της ΥΚΕΠΕ και της ΥΔΙΤΕΜ. 3.Αι ως άνω δύο θέσεις πληρούνται κατά τας διατάξεις της παρ. 4 του άρθρ. 3 του Νόμ. 706/1977, δια διορισμού επιστημόνων επί συμβάσει ιδιωτικού δικαίου πενταετούς διαρκείας δυναμένης ν’ ανανεούται, μετά γνώμην του Συμβουλίου Διοικήσεως της ΕΕΑΕ. Αι αποδοχαί των ούτω διοριζομένων καθορίζονται κατά τας διατάξεις της παρ. 2 του άρθρ. 5 του Ν.Δ. 1198/1972. 4.Δι’ αποφάσεων του Συμβουλίου Διοικήσεως, εγκρινομένων υπό του Υπουργού Συντονισμού, δύναται ν’ ανατίθενται τα καθήκοντα των προϊσταμένων των τριών Υπηρεσιών και εις υπαλλήλους της ΕΕΑΕ οίτινες διαθέτουν τα υπό του παρόντος δια την πλήρωσιν των εν λόγω θέσεων οριζόμενα προϊόντα. 5.Η ιδιότης των προϊσταμένων της ΥΚΕΠΕ και της ΥΔΙΤΕΜ αποκλείει την παράλληλον άσκησιν οιουδήποτε ετέρου δημοσίου λειτουργήματος ή ιδιωτικού έργου. Προσόντα Προϊσταμένων Άρθρ.4.-1.Προσόντα διορισμού του Επιστημονικού Διευθυντού Προϊσταμένου του Κέντρου Πυρηνικών Ερευνών (ΚΕΠ"Δ") είναι τα προβλεπόμενα υπό του άρθρ. 13 του Α.Ν. 451/1968. 2.Προσόντα διορισμού δια την θέσιν του Προϊσταμένου της Υπηρεσίας Κανονισμών και Ελέγχου Πυρηνικών Εγκαταστάσεων (ΥΚΕΠΕ) ορίζονται: Σελ. 832,106(α) Τεύχος Ε91-Σελ. 44 Διδακτορικόν δίπλωμα Ανωτάτης Σχολής Θετικών Επιστημών ημεδαπής ή ισοτίμου αλλοδαπής, ανεγνωρισμένον επιστημονικόν κύρος και ήθος, και επταετής τουλάχιστον μεταπτυχιακή πείρα επί θεμάτων πυρηνικής τεχνολογίας και ασφαλείας αντιδραστήρων ισχύος. 3.Προσόντα διορισμού δια την θέσιν του Προϊσταμένου της Υπηρεσίας Διοικητικής και Τεχνικής Μερίμνης (ΥΔΙΤΕΜ) ορίζονται: Πτυχίον Ανωτάτης Σχολής ημεδαπής ή ισοτίμου αλλοδαπής, μεταπτυχιακή επιμόρφωσις, ανεγνωρισμένον επιστημονικόν κύρος και ήθος και επταετής τουλάχιστον μεταπτυχιακή πείρα  περί την οργάνωσιν και καθοδήγησιν διοικητικών και τεχνικών δραστηριοτήτων, συναφών προς το υπό της ΕΕΑΕ ασκούμενον έργον. Αρμοδιότητες Προϊσταμένων Άρθρ.5.-1.Οι Προϊστάμενοι του ΚΠΕ"Δ" , της ΥΚΕΠΕ και της ΥΔΙΤΕΜ αποτελούν όργανα διοικήσεως της ΕΕΑΕ, υπάγονται απ’ ευθείας εις τον Πρόεδρον του Συμβουλίου Διοικήσεως αυτής και έχουν τα εξής αρμοδιότητας: α)Προΐστανται διοικητικώς των υπηρεσιών των και είναι αρμόδιοι δια την διεύθυνσιν, οργάνωσιν, συντονισμών και καθοδήγησιν των υπ’ αυτούς κλιμακίων. β)Εισηγούνται τον προϋπολογισμόν και αποφασίζουν ή εγκρίνουν πάσαν αναγκαίαν δια την λειτουργίαν της υπηρεσίας των δαπάνης μέχρις ορίου καθοριζομένου δι’ αποφάσεως του Υπουργού Συντονισμού κατόπιν προτάσεως του Συμβουλίου Διοικήσεως. γ)Υπογράφουν παν εξερχόμενον έγγραφον αρμοδιότητος της υπηρεσίας ής προΐστανται, πλην εξαιρέσεων οριζομένων δι’ αποφάσεων του Συμβουλίου Διοικήσεως, δια τας οποίας αρμοδιότητας διατηρεί ο Πρόεδρος αυτού. δ)Εισηγούνται επί των συζητουμένων εις το Συμβούλιον Διοικήσεως θεμάτων αρμοδιότητος της Υπηρεσίας ης προΐστανται. 2.Συνιστάται δια του παρόντος τριμελής Συντονιστική Επιτροπή αποτελουμένη εκ των Προϊσταμένων του ΚΠΕ"Δ", της ΥΚΕΠΕ και της ΥΔΙΤΕΜ, έργον της οποίας είναι η εξέτασις, και η πρότασις λύσεων επί παντός προβλήματος σχετικού με την συνεργασίαν και εύρυθμον λειτουργίαν των Υπηρεσιών της ΕΕΑΕ. Της Συντονιστικής Επιτροπής προεδρεύει ο Επιστημονικός Δ/ντής, Προϊστάμενος του ΚΠΕ"Δ", όστις και εισηγείται τας προτάσεις αυτής προς το Συμβούλιον Διοικήσεως της ΕΕΑΕ. 751 31.Ι.ν.22 Επιτροπή Ατομικής Ενέργειας Αρμοδιότητες Προέδρου Άρθρ.6.-Ο Πρόεδρος του Συμβουλίου Διοικήσεως της ΕΕΑΕ: α)Μεριμνά δια την εκτέλεσιν των αποφάσεων του Συμβουλίου Διοικήσεως. β)Είναι αρμόδιος δια την διοικητικήν εποπτείαν των Προϊσταμένων των τριών Υπηρεσιών ΚΠΕ"Δ", ΥΚΕΠΕ και ΥΔΙΤΕΜ. γ)Υπογράφει τας υπό της ΕΕΑΕ κατά νόμον εκδιδομένας γνωμοδοτήσεις και αδείας μετ’ έγκρισιν ή εξουσιοδότησιν του Συμβουλίου Διοικήσεως. δ)Αποφασίζει και εγκρίνει πάσαν αναγκαίαν δαπάνην, πέραν του ορίου δι’ ο έχουν αρμοδιότητα οι Προϊστάμενοι των τριών Υπηρεσιών, και μέχρις ορίου καθοριζομένου δι’ αποφάσεως του Συμβουλίου Διοικήσεως. ε)Υπογράφει τας αποφάσεις και συμβάσεις προσλήψεων, ως και τας αποφάσεις απολύσεων, δια το μη επιστημονικόν προσωπικόν της ΕΕΑΕ. Λειτουργία και επάνδρωσις Υπηρεσιών Άρθρ.7.-1.Η λειτουργία εκάστης των εν άρθρ. 1 του παρόντος οριζομένων τριών Υπηρεσιών και της Γραμματείας του Συμβουλίου Διοικήσεως, ως και η υπηρεσιακή κατάστασις και εξέλιξις του πάσης φύσεως προσωπικού εν σχέσει προς την ειδικότητα και την φύσιν των καθηκόντων εκάστης κατηγορίας, διέπονται υπό του Κανονισμού Εσωτερικής Λειτουργίας της ΕΕΑΕ, εκδιδομένου κατά τας διατάξεις του Νόμ. 706/77.